Генеральны дырэктар кампаніі “Майкрасофт Софтвер Бел” Антон Мякішаў прадэманстраваў, якія новыя тэхналогіі дазволяць павысіць зацікаўленасць вучняў педагагічным працэсам. Сярод іншых згадваліся распрацоўкі, звязаныя з выкарыстаннем нейронных сетак, якія дазваляюць індывідуальна ацаніць магчымасці таго ці іншага навучэнца і нават падабраць для яго індывідуальную траекторыю навучання, каб падцягнуць пэўныя ўменні і навыкі. Таксама Антон Мякішаў расказаў пра стварэнне і прадэманстраваў выкарыстанне ў вучэбным працэсе 3D-мадэлей і ўжыванне сістэмы змяшанай рэальнасці.